Diari Oficial de la Generalitat Valenciana


Sumari del DOGV 8911, del 23-09-2020 (2020/7650)

RESOLUCIÓ de 21 de setembre de 2020, de la Conselleria d'Hisenda i Model Econòmic per la qual s'autoritza una generació de crèdits en el capítol 4 del programa 422.20, Ensenyament Primari, derivada del Fons Covid-19, per import de 8.560.000 euros. (Exp. 06.019/82-155 FM part).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8911

Data del DOGV
:   23-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7650


Data del document
:   21-09-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de setembre de 2020, de la Conselleria d'Hisenda i Model Econòmic per la qual s'autoritza una generació de crèdits en el capítol 4 del programa 422.20, Ensenyament Primari, derivada del Fons Covid-19, per import de 8.560.000 euros. (Exp. 06.019/89-509 QU part). [2020/7650]  
Davant l'extraordinària i urgent necessitat, i en defensa de l'Estat del Benestar, el Govern ha adoptat mesures que permeten situar les comunitats autònomes i ciutats amb estatut d'autonomia en una posició financera que els permeta continuar prestant els serveis públics essencials que són de la seua competència, assumir els impactes ocasionats per la pandèmia i defugir les tensions de tresoreria que la seua resposta davant aquesta crisi els està provocant.   
Entre aquestes mesures destaca l'aprovació del Reial decret llei 22/2020, de 16 de juny, pel qual es regula la creació del Fons Covid-19 i s'estableixen les regles relatives a la seua distribució i lliurament, pel qual es concedeix un crèdit extraordinari, per un import global de 24.968.706.468 d'euros, a través de quatre trams: els trams 1 i 2 es repartiran sobre la base de criteris representatius de despesa sanitària, el tram 3 es repartirà sobre la base de criteris representatius de despesa en educació, i el tram 4 es repartirà sobre la base de criteris associats a la disminució dels ingressos per caiguda de l'activitat econòmica.  
  
Per Resolució del conseller d'Hisenda i Model Econòmic, de 6 d'agost, es va autoritzar una generació de crèdits en determinats capítols i programes del pressupost de la Generalitat, així com en el seu sector públic instrumental, derivada de l'esmentat Fons Covid-19, per import global de 117.347.069,81 euros, referent a part de l'import assignat a la Comunitat Valenciana, del tram 1 del Reial decret llei 22/2020.  
  
Referent al Tram 3, el repartiment del qual es basa en els criteris fonamentalment associats a la despesa en Educació, s'ha dictat l'Ordre HAC/809/2020, d'1 de setembre, per la qual es determina la quantia de la distribució definitiva entre les Comunitats Autònomes i Ciutats de Ceuta i Melilla dels recursos previstos en la lletra c) de l'apartat 2 de l'article 2 del Reial decret llei 22/2020, i s'estableixen les regles relatives a la seua distribució i lliurament, el qual assigna a la Comunitat Valenciana un import de 695.810.886 euros.  
En conseqüència, aquests fons permeten la tramitació d'una nova generació de crèdit per import de 8.560.000 euros, destinada a finançar subvencions a centres educatius concertats per a l'organització i desenvolupament del curs 2020-2021, recollides en el Decret 109/2020, de 7 d'agost, del Consell.  
A aquest efecte, i en virtut del que es disposa en l'article 50, en l'article 1.4 del Decret llei 4/2020, del Consell, i en l'article 21 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic, adopta la següent resolució:  
  
  
Primer  
S'autoritza un augment en el pressupost d'ingressos en l'aplicació 400.98 €Transferència Fons COVID-19?, per import de 8.560.000 euros.  
  
Segon  
S'autoritza generar crèdit, en l'aplicació pressupostària 11.03.19.173.90.7, per import de 8.560.000 euros, que implica la inclusió d'una nova línia de subvenció de concessió directa en l'annex de subvencions i transferències corrents del programa 422.20 Ensenyament Primari, amb les dades descriptives, que es detalla a continuació:  
  
  
Codi: S1007 Denominació: Ajudes a centres concertats com a conseqüència de la pandèmia Covid-19  
Import 8.560.000 Beneficiaris: centres concertats d'educació infantil i ensenyaments de caràcter obligatori i alumnat dels citats centres concertats  
Manera de concessió:  
Concessió directa art.168-1-c) Llei 1/2015 Descripció i finalitat: atendre la nova situació derivada de la crisi del Covid-19 en els centres educatius privats concertats  
Decret 109/2020, del Consell   
Publicar dades: sí APORTACIÓ G.V: 0,00  
 APORTACIÓ EXTERNA:  
I400.98 Transferència Fons Covid-19: 8.560.000  
  
  
València, 21 de setembre de 2020.- El conseller dŽHisenda i Model Econòmic: Vicent Soler i Marco.